**Քրիստաֆոր Աշեր Ռեյ** (անգլ.՝ Christopher Asher Wray, դեկտեմբերի 17, 1966(1966-12-17), Նյու Յորք, Նյու Յորք, ԱՄՆ), ամերիկացի պետական գործիչ։ 2003-2005 թվականներին զբաղեցրել է ԱՄՆ գլխավոր դատախազի, իսկ 2017 թվականի օգոստոսի 2-ից զբաղեցնում է Հետաքննությունների դաշնային բյուրոյի տնօրենի պաշտոնները։

Կենսագրություն
--------------

Նրա մայրը՝ Սեսիլիա Ռեյը եղել է նյույորքյան Debevoise & Plimpton իրավաբանական ֆիրմայի գործընկերը, իսկ հայրը՝ Հիլդի Գեյթսը եղել է Charles Hayden Foundation ծրագրի տնօրեն, ավարտել է Անդովերի հայտնի Ֆիլլիպսի ակադեմիան։

1989 թվականին ավարտել է Եյլի իրավունքի դպրոցը, 1992 թվականին Եյլի իրավունքի դպրոցում ստացել է իրավաբանական կրթություն։

1992 թվականին սկսել է աշխատել Վիրջինիայի վերաքննիչ դատարանում, իսկ 1993 թվականին սկսել է Ատլանտայում սկսել է զբաղվել սեփական փաստաբանական գործունեությամբ։ 1997 թվականին դարձել է Ջորջիայի Հյուսիսային շրջանի դաշնային դատախազի օգնականը, 2001 թվականից եղել է ԱՄՆ գլխավոր դատախազի օգնականը, հենց նույն թվականին դարձել է ավագ օգնական։

2003-2005 թվականներին գլխավորել է ԱՄՆ արդարադատության նախարարության կրիմինալ բաժինը, որտեղ ղեկավարել է կորպորատիվ խարդախության հարցերով նպատակային խումբը, նաև ղեկավարել է Էնրոն կորպորացիայի գործով ստեղծված խումբը։ Հետագայում դարձավ King & Spalding իրավաբանական ֆիրմայի գործընկերը։

2008 թվականից մինչև 2016 թվականն ընկած ժամանակահատվածում 35 հազար դոլար է նվիրաբերել Հանրապետական կուսակցության հիմնադրամներին, այդ թվում՝ կոնգրեսականի, հետագայում՝ Թրամփի աշխատասենյակում առողջապահության նախարար Թոմաս Փրայսի և սենատոր Դևիդ Փերդյուի զարմիկի՝ գյուղատնտեսության նախարար Սոնի Փերդյուի ընտրարշավներին։

ՀԴԲ տնօրեն
----------

2017 թվականի հունիսի 7-ին նախագահ Դոնալդ Թրամփն իր թվիթերյան էջում հայտնել էր ՀԴԲ-ի տնօրենի պաշտոնում Քրիստոֆեր Ա. Ռեյի թեկնածությունն առաջադրելու մտադրության մասին։

2017 թվականի հուլիսի 12-ին տեղի են ունեցել Քրիստոֆեր Ռեյի լսումները ԱՄՆ-ի Սենատի արդարադատության կոմիտեում, որոնց ընթացքում նա հայտարարել է ՀԴԲ-ի տնօրենի պաշտոնն ստանձնելու դեպքում, Սահմանադրությանը և օրենքին հավատարիմ մնալու մտադրության մասին, այլ ոչ թե նախագահ Թրամփի վարչակազմին։

2017 թվականի օգոստոսի 1-ին ԱՄՆ-ի Սենատը 92-ը 5-ի դեմ ձայների մեծամասնությամբ Քրիստոֆեր Ռեյին հաստատեց ԱՄՆ-ի Հետաքննությունների դաշնային բյուրոյի նոր ղեկավար (նրան դեմ քվեարկած բոլոր հինգ սենատորները պատկանում են դեմոկրատական կուսակցությանը)։

2019 թվականի ապրիլի 26-ին Ռեյը հայտարարել է Ռուսաստանի կողմից ամերիկյան ներքաղաքական գործընթացների միջամտության քաղաքականության շարունակման մասին, ներառյալ 2020 թվականի նախագահական ընտրություններին նախապատրաստվելը՝ այդ գործողությունները որակելով որպես «զգալի հակահետախուզական սպառնալիք»։ Ռեյի խոսքով՝ ՀԴԲ-ն լրացուցիչ գործակալներ և վերլուծաբաններ է հատկացնում ռուսական ջանքերին հակազդելու համար։

Անձնական կյանք
--------------

1989 թվականի օգոստոսի 12-ին Քրիստոֆեր Ռեյը Ատլանտայում ամուսնացել է Հելեն Հարիսոն Հաուելի, The Yale Daily News-ի ֆինանսական կառավարիչ, First National Bank of Atlanta-ի փոխնախագահի դստեր և 1989 թվականի Յեյլի համալսարանի շրջանավարտ Հելեն Հարիսոնի հետ։ Պսակադրությունը տեղի է ունեցել Սուրբ Ֆիլիպ Եպիսկոպոսաց եկեղեցում։

Ծանոթագրություններ
------------------

1. 1 2  GeneaStar
2. 1 2  Munzinger Personen (գերմ.)
3. 1 2
4. ↑  Francesca Chambers, White House Correspondent and Nikki Schwab U.S. Political Reporter For Dailymail.com (2017 թ․ հունիսի 7). «Trump taps Christopher Wray - a partner in a litigation firm and Chris Christie's 'Bridgegate' lawyer - to fill FBI director vacancy» (անգլերեն). MailOnline. Վերցված է 2017 թ․ հունիսի 7-ին.
5. ↑  Glenn Thrush and Julie Hirschfeld (2017 թ․ հունիսի 7). «Trump Picks Christopher Wray to Be F.B.I. Director» (անգլերեն). The New York Times. Վերցված է 2017 թ․ հունիսի 7-ին.
6. ↑  Adam Goldman and Matt Apuzzo (2017 թ․ հունիսի 7). «Who is Christopher Wray? Trump's F.B.I. Pick Is Said to Be Low-Key and Principled» (անգլերեն). The New York Times. Վերցված է 2017 թ․ հունիսի 7-ին.
7. ↑  Veronica Stracqualursi and Caroline Cohen (2017 թ․ հունիսի 7). «Who is Christopher Wray, Trump's pick for FBI director» (անգլերեն). ABC News. Վերցված է 2017 թ․ հունիսի 7-ին.
8. ↑  Matt Zapotosky (2017 թ․ հունիսի 7). «Trump to nominate Christopher Wray as next FBI director» (անգլերեն). The Washington Post. Վերցված է 2017 թ․ հունիսի 7-ին.
9. ↑  Jason Silverstein (2017 թ․ հունիսի 7). «What you need to know about Christopher A. Wray, Trump's nominee for FBI director» (անգլերեն). Daily News. Վերցված է 2017 թ․ հունիսի 7-ին.
10. ↑  «Donald Trump» (անգլերեն). Twitter. 2017 թ․ հունիսի 7. Վերցված է 2017 թ․ հունիսի 7-ին.
11. ↑  Alana Abramson (2017 թ․ հուլիսի 12). «'My Loyalty Is to the Constitution.' Read Trump FBI Pick Christopher Wray's Opening Statement» (անգլերեն). Time. Վերցված է 2017 թ․ հուլիսի 15-ին.
12. ↑  Karoun Demirjian (2017 թ․ օգոստոսի 1). «Senate confirms Wray as next FBI director» (անգլերեն). Washington Post. Վերցված է 2017 թ․ օգոստոսի 1-ին.
13. ↑  Julian E. Barnes and Adam Goldman (2019 թ․ ապրիլի 26). «F.B.I. Warns of Russian Interference in 2020 Race and Boosts Counterintelligence Operations» (անգլերեն). The New York Times. Վերցված է 2019 թ․ ապրիլի 27-ին.
14. ↑  «Helen G. Howell Weds C. A. Wray» (անգլերեն). The New York Times. 1989 թ․ օգոստոսի 13. Վերցված է 2017 թ․ հունիսի 7-ին.

Արտաքին հղումներ
----------------

* «Christopher A. Wray (Chris)» (անգլերեն). King & Spalding. Արխիվացված է օրիգինալից 2017 թ․ հունիսի 7-ին. Վերցված է 2017 թ․ հունիսի 7-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |
|  |
| Չափորոշչային վերահսկողություն | LCCN: no2012115810 · VIAF: 254939991 · WorldCat VIAF: 254939991 |

 |